Zim-verdagtes ontken moord op Corrie Sanders | Maroela Media
Paida Fish, Chris Moyo en Samuel Mabena het onskuldig gepleit op aanklagte van moord, poging tot moord, roof met verswarende omstandighede, kwaadwillige beskadiging van eiendom, en die onwettige besit van 'n vuurwapen en ammunisie, het Beeld Vrydag berig.
Sanders (46) is in September 2012 tydens 'n rooftog by 'n restaurant in Brits geskiet. Hy het later in die hospitaal aan sy beserings beswyk. Sanders het tydens die rooftog 'n verjaarsdagpartytjie bygewoon. Van die gaste is ook beroof en twee voertuie is beskadig. – SAPA